فيليبى التانى كان ملك اسبانيا من يوم 16 يناير 1556 لحد يوم 13 سبتمبر 1598 فيليبى التانى هو ابن كارلوس الاولانى اللى كان حفيد الملوك الكاتوليك (الملكة ايزابيل ملكة كاستيا و الملك فرناندو التاني ملك أراجون) اللى وحدو اسبانيا و عاصمتها كانت فى توليدو فيليبى التانى نقل العاصمه لمدريد سنة 1561 علشان العاصمه تبقى بعيده عن الحدود. لكن فضلت سيڤييا مسيطرة على التجارة مع مستعمرات اسبانيا, و كانت مدريد بتتحكم ف سيڤييا. فيليبى التانى كان ملك نابولي و سييليا (1554-1598)، وكان ملك انجلترا القرين (عشان كان جوز مارى الأولانيه) بين 1554 و 1558، و كان حاكم المقاطعات السبعتاشر من 1556 لحد 1581، و كان ملك البرتغال والغرب (باسم فيليبى الأولانى) من 1580 لحد 1598 وملك تشيلي من 1554 لحد 1556. فيليبى التانى بنا الاسكوريال ، و ده من أهم منجزاته الحضارية.